ৰাছিয়াৰ আক্ৰমণৰ আগমুহূৰ্তলৈকে আমেৰিকা তথা ইউৰোপীয়ান ইউনিয়নৰ সমৰ্থনপুষ্ট ইউক্ৰেইন ৰাছিয়াৰ আক্ৰমণৰ পিছতেই কাৰ্যক্ষেত্ৰত হৈ পৰিল অকলশৰীয়া।
ৰাছিয়াৰ আক্ৰমণত দিশহাৰা ইউক্ৰেইনে এতিয়া অকলেই যুঁজিছে ৰাছিয়াৰ শক্তিশালী বাহিনীৰ সৈতে। যুদ্ধবিধস্ত ইউক্ৰেইনত এতিয়া কেৱল যুদ্ধৰ বিভীষিকা।
আমেৰিকা, ইউৰোপীয়ান ইউনিয়নকে ধৰি কেইবাখনো ৰাষ্ট্ৰৰ পৰা মৌখিক সমৰ্থন লাভ কৰিলেও এইবাৰ কাৰ্যক্ষেত্ৰত এই সমৰ্থন প্ৰমাণ কৰিবলৈ ইউৰোপীয়ান ইউনিয়নক আহ্বান জনাইছে ইউক্ৰেইনৰ ৰাষ্ট্ৰপতি ভলোডিমিৰ জেলেনস্কিয়ে।
উল্লেখ্য যে সোমবাৰে দুয়োপক্ষৰ মাজত আলোচনা ব্যৰ্থ হোৱাৰ পিছত আজিও অব্যাহত আছে যুদ্ধ। ক্ৰমাৎ তীব্ৰতৰ হৈ উঠা যুদ্ধত ৰাছিয়াৰ ৰকেট আক্ৰমণত ৭০ জনতকৈও অধিক ইউক্ৰেইনৰ সৈনিক নিহত হোৱাৰ লগতে গুলীবৰ্ষণত শতাধিক নাগৰিকৰ মৃত্যু হৈছে।
আনহাতে এক বিবৃতিত কিয়েভে কয় যে যোৱা বৃহস্পতিবাৰে আক্ৰমণ আৰম্ভ হোৱাৰ পৰা ১৪ টা শিশুসহ ৩৫২ জন ইউক্ৰেনিয় নাগৰিক নিহত হৈছে।
ৰাছিয়াৰ আক্ৰমণ আৰম্ভ হোৱাৰ পৰা আধা নিযুতৰো অধিক লোকে ইউক্ৰেইনৰ পৰা পলায়ন কৰিছে বুলি ৰাষ্ট্ৰসংঘৰ শৰণাৰ্থী শাখাই সদৰি কৰিছে।
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
